ÜHENDUS KODUKANT HIIUMAA

ÜLDKOOSOLEKU PROTOKOLL

16. detsember 2016 Kuristes  
Koosoleku aalgus kell 17.30  
Koosoleku lõpp kell 20.00

Koosoleku juhataja: Ester Tammis  
Koosoleku protokollija: Heli Üksik

Osalejad: vt registreerimislehte

Päevakord:

1. Hiiumaa aasta küla 2017. esitamisest. Ester Tammis
2. Projektidest: „KÜSK 2016 arenguhüppe projekt „Külade elujõud muutuvas ajas“ ja KOP projekt 2016 sügisvoor “ Hiiumaa 14.külade päev, koos kohaliku kooli ja külanoortega“
3. Juhatuse liikme tasust projektijuhtimise eest.
4. Muud küsimused

**Päevakorrapunkt 1  
Hiiumaa aasta küla 2017 esitamisest**

***Ester:*** Aasta küla kandidaadid on vaja esitada 2017. a veebruari lõpuks. Eelmist kandidaati (nominenti) uuesti kohe esitada ei saa ja tohi.

Toimus arutelu Hiiumaa aasta küla võimalike kandidaatide osas. Otsustati konkurssi mitte välja kuulutada ja teha konkreetsele külale ettepanek. Sõelale jäid Kuriste küla ja Kuri. Ester informeeris osalejaid, et Kuri küla pole veel valmis kandideerima.

**Otsustati:** Esitada Aasta küla 2017 kandidaadiks Hiiumaalt Kuriste küla.

**Päevakorrapunkt 2  
Projektidest: „KÜSK 2016 arenguhüppe projekt „Külade elujõud muutuvas ajas“ ja KOP projekt 2016 sügisvoor “ Hiiumaa 14.külade päev, koos kohaliku kooli ja külanoortega**“

Ester andis ülevaate käimasolevast KÜSKi arenguhüppe projektist. Projekti tegevustest on tegemata Avinurme reis (kui pidi toimuma, siis ei saanud gruppi kokku). Vahearuanne seisuga 31.10.2016 on esitatud.   
Toimus arutelu projekti tegevuste ja ajakava üle. Avinurme õppereisi toimumise ajaks lepiti kokku 24.-25. 03.2017. Ester hakkab otsima majutuskohta. Koolituse toimumisajaks kinnitati 13.01.2017. Koolitajaks psühholoog Katrin Alujev ja teemaks võiks olla kuidas mõistlikult külaseltsi juhtida, et ise läbi ei põleks. Koolitus on mõeldud liikmesorganisatsioonide juhatustele ja Kodukant Hiiumaa juhatusele. Koolituse pikkus ~6 tundi ja toimumiskoht Kuriste seltsimaja. Ester tegeleb täpsemate kokkulepetega.

2016. a sügisvoorust sai rahastuse KOPi projekt „Hiiumaa 14. Külade päev Sõrul koostöös külanoortega“. Külade päev toimub seekord 10. juunil Sõru sadamas. Toimub Emmaste Põhikooli õpilastööde näitus-müük, eesmärgiks kaasata noori külaliikumise juurde. Lisaks kaasatakse ka kõik teised Hiiumaa koolid. Külade päevale on plaaninud tegevusi ka politsei ja päästjad.

**Päevakorrapunkt 3  
Juhatuse liikme tasust projektijuhtimise eest.**

**Otsustati** võtta info võimalusest projektijuhile tasu maksta teatavaks ja lubada tasu maksta vastavalt projekti eelarvele

**Päevakorrapunkt 4  
Muud küsimused**

**4.1 Külavanemad**

***Ester:*** kas teeme ponnistusi, et külades oleks külavanemad või võiks olla ka ainult külaselts (kus on olemas külaselts). Või kas Hiiumaa peaks ja võiks olla kaetud nn kontaktisikutega?  
***Kristi:*** Kodukandil on kontaktisisk olemas igas külas. Kontaktisiku vastutus on külavanemast väiksem  
***Agu:*** Kui külas toimetab külaselts, siis juhatus ongi need inimesed. Paralleelsus ei toimi.

Toimus arutelu külavanema ja külaseltsi rollidest.  
Ester jagas infot, et Tallinnas toimub 21.01.2017 Külavanemate foorum. Osalejatele kompenseeritakse transport, kui minnakse ühe transpordiga. Hiiumaalt võiks minna 4-5 inimest.   
**Otsustati** nendelt külavanematelt ja kontaktisikutelt, kes on Kodukandil kirjas üle küsida, et kas nad on olemas ja toimetavad ning kas nad on valmis jätkama.

**4.2 Kodukandi Nõukoda**

Ester informeeris üldkoosolekut, et ta valiti Külaliikumine Kodukant Nõukotta ja esindab seal Hiiumaad, Saaremaad ja Läänemaad.

Koosoleku juhataja Ester Tammis

Koosolku protokollija Heli Üksik